不看经卷花和尚,酒肉沙门鲁智深。 行者武松 调寄直裰冷披黑雾,戒箍光射秋霜。
额前剪发拂眉长,脑后护头齐项。 顶骨数珠烁白,杂绒条结微黄。
钢刀两口并寒光,行者武松形像。 双枪将董平 两面旗牌耀日明,简银铁铠似霜凝。
水磨凤翅头盔白,锦绣麒麟战袄青。 一对白龙争上下,两条银蟒递飞腾。
河东英勇风流将。能使双枪是董平。
没羽箭张清 水调歌 头巾掩映茜红缨,狼腰猿臂体彪形。 锦衣绣袄袍中,微露透深青。
雕鞍侧坐,青骢玉勒马轻迎。 葵花宝镫,振响熟铜铃。
倒拖雉尾,飞走四蹄轻。 金环摇动,飘飘玉蟒撒朱缨。
锦袋石子,轻轻飞动似流星。 不用强弓硬弩,何须打弹飞铃, 但着处,命归空。
东晶马骑将,没羽箭张清。 青面兽杨志 调寄曾向京师为制使,花石纲累受艰难, 虹霓气逼牛斗寒。
刀能安宇宙,弓可定尘寰。 虎体狼腰猿臂健,胯龙驹稳坐雕鞍。
英雄声价满梁山, 人称青面兽,杨志是军班。 金枪手徐宁 调寄臂健开弓有准,身轻上马如飞。
弯弯两道卧虫眉,凤翥鸾翔子弟。 战铠细穿柳吓,乌巾斜带花枝。
常随宝驾侍丹墀,神手徐宁无对。 急先锋索超 调寄耀日兜鍪晃晃,连环铁甲重重。
团花点翠锦袍红,金带鈒成双凤。 鹊画弓藏袋内,狼牙箭插壶中。
雕鞍稳定五花龙,大斧手中摩弄。 神行太保戴宗 调寄面阔唇方神眼突,瘦长清秀身材, 皂纱巾畔翠花开。
黄旗书冷字,红事映宣牌。 两只脚行千里路,罗衫常惹尘埃, 程途八百去还来。
神行真太保,院长戴宗才。 黑旋风李逵 调寄黑熊般一身粗肉,铁牛似遍体顽皮。
交加一字赤黄眉,双眼赤丝乱系。 怒发浑如铁刷,狰狞好似狻猊。
天蓬恶杀下云梯。 李逵真勇悍,人号铁牛儿。
九纹龙史进 调寄久在华州城外住,旧时原是庄农, 学成武艺惯心胸。 三尖刀似雪,浑赤马如龙。
体挂连环铁铠,战袍风飐猩红, 雕青镌玉更玲珑。 江湖称史进,绰号九纹龙。